**ОБРАЗЕЦ № 11**

**ПРОЕКТ**

**ДОГОВОР**

**№ ................................../..........2015г.**

Днес ..................2015г., в гр. ..............., между:

1. **Висше военноморско училище „Н. Й. Вапцаров“**, със седалище и адрес на управление гр. Варна, ул. „Васил Друмев“ 73, п.к. 9026, Булстат 129004492, представлявано от кап. I ранг, проф. д.в.н. Боян Кирилов Медникаров, в качеството си на Началник и главният счетоводител – Милена Стоянова Банкова от наричано **ВЪЗЛОЖИТЕЛ** от една страна,

**2. „.....................................“**, вписано в търговския регистър към агенция по вписванията, със седалище и адрес на управление в ............................. , ул. „.................................“ № ........., ЕИК......................., ИН по ЗДДС......................., представлявано от....................................... – ...................., наричано по-долу за краткост **ИЗПЪЛНИТЕЛ**, от друга страна

на основание чл.41, ал.1 от Закона за обществени поръчки (ЗОП) и в изпълнение на Решение №……./……..2015г. на ……………. за определяне на изпълнител на обществена поръчка, се сключи настоящият договор, като страните се споразумяха следното:

**I. ПРЕДМЕТ НА ДОГОВОРА**

**Чл.1** (1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема да изпълни срещу възнаграждение обществена поръчка с предмет: „Доставка, монтаж и въвеждане в експлоатация на оборудване за обособяването на химическа лаборатория”, съгласно *Приложение №1 - Техническо Предложение*, което е неразделна част от настоящия договор.

(2) Обхватът на договора по ал. 1 се състои в доставка на оборудване за обособяването на химическа лаборатория, което е подробно разписано в *Приложение №1 - Техническо Предложение* неразделна част от настоящият договор, ведно със следните съпътстващи услуги:

1) Монтаж, настройка и въвеждане в експлоатация на оборудване за обособяването на химическа лаборатория;

2) Провеждане на обучение на представители oт персонала на ВЪЗЛОЖИТЕЛЯ за работа с доставеното оборудване – тип основно и тип спомагателно;

3) Изпълнение на гаранционни условия след въвеждане в експлоатация на оборудване за обособяването на химическа лаборатория.

4) Доставката включва три типа оборудване:

1. основно

2. спомагателно

3. лабораторно обзавеждане ведно с лабораторни консумативи.

**ІІ. СРОК НА ДОГОВОРА**

**Чл.2** (1) Настоящият договор влиза в сила от датата на неговото сключване.

(2) Настоящият договор е със срок на изпълнение ……. (….) дни от датата на сключване на договора, но не по-късно от 30.04.2016.

(3) Промяна в сроковете на договора се допуска по изключение при условията на чл. 43 от ЗОП.

(4) Мястото на изпълнение на поръчката е **ВВМУ „Н.Й. Вапцаров“ - гр. Варна 9026, „Васил Друмев“№ 73.**

**III. ЦЕНА НА ДОГОВОРА**

**Чл.3** (1) За изпълнение на предмета по чл. 1 от настоящия договор, ВЪЗЛОЖИТЕЛЯТ се задължава да заплаща на ИЗПЪЛНИТЕЛЯ, цена в размер на ................... (...................) лв. без ДДС и ................... (...................) лв. с ДДС., съгласно *Приложение 2 – Ценова оферта.*

(2) Тази цена не подлежи на изменение, освен в случаите, предвидени в чл. 43, ал. 2 от ЗОП.

(3) Дейностите по настоящия договор се заплащат само със средствата, посочени в ал. 1, като „Цена на договора”.

(4) За извършване на дейностите, включени в обхвата на настоящия договор, ВЪЗЛОЖИТЕЛЯТ не дължи каквото и да е плащане при никакви условия извън цената по ал. 1.

(5) Финансирането за изпълнението на договора се осъществява по проект: „Интегрирана информационна система за поддръжка управлението на бреговата зона” BG02 „Интегрирано управление на морските и вътрешните води”, съфинансирана от Финансовия Механизъм на Европейското Икономическо Пространство (ФМ на ЕИП) 2009-2014г.

**IV. НАЧИН НА ПЛАЩАНЕ**

**Чл.4** Плащанията се извършват в лева (BGN) с ДДС, след двустранно подписан финален приемо-предавателен протокол и издадена от ИЗПЪЛНИТЕЛЯ и одобрена от ВЪЗЛОЖИТЕЛЯ фактура.

**Чл.5** Плащанията се извършват с платежно нареждане по следната сметка на ИЗПЪЛНИТЕЛЯ в лева:

IBAN сметка: ............................

BIC код на банката: ..........................

Банка: ..............................

Град/клон/офис: ...........................

Адрес на банката: .......................

**Чл.6** (1) Плащането се извършва както следва: 100% финално плащане след двустранно подписан финален приемо-предавателен протокол, отразяващ успешното въвеждане в експлоатация на оборудване за обособяването на химическа лаборатория, и издадена фактура.

(2) Фактурата по чл.4 задължително трябва да съдържа № и предмет на договора. Като основание за плащане следва да се посочи, че „Разходът е в изпълнение на ДБФП № Д‐33‐62/13.07.2015г. „Интегрирана инфромационна система за поддръжка управлението на бреговата зона" финансиран по програма BG02 „Интегрирано управление на морските и вътрешните води”, съфинансирана от Финансовия Механизъм на Европейското Икономическо Пространство 2009‐2014г.

(3) При промяна в банковата сметка, по която ще се извършва плащането, ИЗПЪЛНИТЕЛЯТ следва да уведоми писмено и да представи на ВЪЗЛОЖИТЕЛЯ данните на новата сметка не по‐късно от 3 (три) дни от настъпване на промяната. Всяко плащане по предходната сметка, извършено преди да бъде уведомен ВЪЗЛОЖИТЕЛЯ за промяната, се счита за действително.

(4) Когато ИЗПЪЛНИТЕЛЯТ е сключил договор/договори за подизпълнение, за извършване на окончателно плащане по ал.1 освен фактура и финален приемо‐предавателен протокол, ИЗПЪЛНИТЕЛЯТ предоставя на ВЪЗЛОЖИТЕЛЯ доказателства, че е заплатил на подизпълнителя/подизпълнителите всички работи, приети по реда на чл.45б, ал.1 от ЗОП.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл.7** ВЪЗЛОЖИТЕЛЯТ има право:

1. да проверява изпълнението на договора по всяко време, без да затруднява работата на ИЗПЪЛНИТЕЛЯ;

2. да приеме извършената работа, ако тя съответства по обем, качество и срок на неговите изисквания, предвидени в *Приложение №1 - Техническо Предложение*;

3. да не приеме извършената работа, ако тя не съответства по обем, качество и срок на неговите изисквания и не може да бъде коригирана в съответствие с указанията му;

4. да изисква от ИЗПЪЛНИТЕЛЯ всякаква налична информация, свързана с предмета на настоящия договор и с неговото изпълнение;

5. с писмо да указва на ИЗПЪЛНИТЕЛЯ необходимостта от предприемане на действия за решаването на възникналите проблеми в хода на изпълнението на договора;

6. да прави рекламации за явни недостатъци на оборудване за обособяването на химическа лаборатория в 7 (седем) дневен срок от подписването на финален приемо‐предавателния протокол, отразяващ успешното въвеждане в експлоатация на оборудване за обособяването на химическа лаборатория, по чл.12(4), а за скрити недостатъци ‐ при откриването им, но не по‐късно от изтичане на гаранционния период. При откриване на недостатъци се подписва констативен протокол от двете страни.

7. ВЪЗЛОЖИТЕЛЯТ има право да упълномощи свой представител да го представлява пред ИЗПЪЛНИТЕЛЯ, в т.ч. да подписва всякакви документи, книжа, протоколи и др.

**Чл. 8** ВЪЗЛОЖИТЕЛЯТ се задължава:

1. да заплати на ИЗПЪЛНИТЕЛЯ възнаграждение, в размера и по реда, определени в настоящия договор;

2. да предостави на ИЗПЪЛНИТЕЛЯ всички необходими документи за правилното изпълнение на поетите с настоящия договор задължения;

3. да осигури на ИЗПЪЛНИТЕЛЯ съдействието и информацията, необходими му за качественото изпълнение на работата;

4. да информира ИЗПЪЛНИТЕЛЯ за всички пречки, възникващи в хода на изпълнението на работата, включително ако изпълнението на договора ще бъде спряно или предстои да бъде прекратено;

5. да покаже на ИЗПЪЛНИТЕЛЯ местата, на които да се извърши доставката и монтажа на оборудването за обособяването на химическа лаборатория и да осигури достъп до обекта;

6. да получи и приеме доставеното оборудване за обособяването на химическа лаборатория в срока по този договор и качество, отговарящо на офертата, чрез подписване на приемо‐предавателен протокол за доставка;

7. да съхранява и поддържа доставеното оборудване в съответствие с инструкциите на производителите, предоставени от ИЗПЪЛНИТЕЛЯ.

8. да не разпространява под каквато и да е форма всяка предоставена му от ИЗПЪЛНИТЕЛЯ информация, имаща характер на търговска тайна и изрично упомената от ИЗПЪЛНИТЕЛЯ като такава в представената от него оферта.

9. да запознае ИЗПЪЛНИТЕЛЯ с всички конкретни изисквания по повод изпълнение предмета на договора, свързани с Проекта и съфинансиращата го програма. С оглед качествено и точно изпълнение на предмета на договора, ВЪЗЛОЖИТЕЛЯТ е длъжен да окаже необходимото съдействие на ИЗПЪЛНИТЕЛЯ, като предоставя пълна и точна информация по повод на Проекта и програмата.

**VІ. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 9** (1) ИЗПЪЛНИТЕЛЯТ има право:

1. да получи уговорената цена, съгласно условията, определени в настоящия договор;

2. да получава от ВЪЗЛОЖИТЕЛЯ съдействие и информация при извършване на дейностите, предмет на този договор;

(2) ИЗПЪЛНИТЕЛЯТ няма право да се позове на незнание и/или непознаване на дейностите, свързани с изпълнение на предмета на договора, поради която причина да иска изменение или допълнение към същия.

**Чл. 10** (1) ИЗПЪЛНИТЕЛЯТ се задължава:

1. да изпълнява качествено дейностите и задълженията, подробно описани в *Приложение №1 - Техническо Предложение* при условията и сроковете на настоящия договор, в т.ч. всички общи и специфични изисквания към доставката.

2. да информира ВЪЗЛОЖИТЕЛЯ за всички възникнали проблеми в хода на изпълнението и за предприетите мерки за тяхното разрешаване;

3. да отстранява посочените от ВЪЗЛОЖИТЕЛЯ недостатъци и пропуски в изпълнението за своя сметка;

4. да се придържа към всички приложими норми, закони и подзаконови нормативни актове, имащи пряко отношение към изпълнението на договора;

5. да не ползва възмездно правата върху предмета на договора без предварително съгласие от страна на ВЪЗЛОЖИТЕЛЯ.

6. да вземе всички необходими мерки лицата от екипа му и подизпълнителите му да не използват по никакъв начин, включително за свои нужди или като разгласяват пред трети лица, каквато и да било информация за ВЪЗЛОЖИТЕЛЯ, негови служители или контрагенти, станала им известна при или по повод изпълнението на този договор.

7. да спази всички общи изисквания към доставката съгласно изискванията на ВЪЗЛОЖИТЕЛЯ описани в раздел VII ПРИЕМАНЕ НА ИЗВЪРШЕНИТЕ РАБОТИ от настоящия договор ;

8. да действа лоялно и безпристрастно в съответствие с правилата на професионалната етика, както и с необходимата дискретност. Той е длъжен да се въздържа от публични изявления относно характера на проекта и дейността, която извършва, ако не е изрично упълномощен от ВЪЗЛОЖИТЕЛЯ, както и от дейности, които влизат в противоречие със задълженията му по настоящия договор.

**VII. ПРИЕМАНЕ НА ИЗВЪРШЕНИТЕ РАБОТИ**

**Чл.11** Доставеното оборудване за обособяването на химическа лаборатория се приема от ВЪЗЛОЖИТЕЛЯ и предава от ИЗПЪЛНИТЕЛЯТ с двустранно подписан приемо‐предавателен протокол.

**Чл.12** (1) В Приемо‐предавателния протокол по чл.11 се описват съдържанието на доставеното и монтирано оборудване за обособяването на химическа лаборатория. Доставката се приема с всички придружаващи документи описани съгласно *Приложение №1 - Техническо Предложение.*

(2) В случай, че ВЪЗЛОЖИТЕЛЯТ при прегледа установи недостатъци в доставката и откаже да го приеме, се съставя и подписва съвместно с ИЗПЪЛНИТЕЛЯ двустранен Протокол за констатирани дефекти или Протокол за несъответствие. За констатираните дефекти/несъответствие се договаря срок за тяхното отстраняване. Процедурата по приемане се повтаря до пълното и окончателно приемане на оборудването за обособяване на химическа лаборатория.

(3**)** След провеждане на обучение на български език на представители на ВЪЗЛОЖИТЕЛЯ за работа с доставеното оборудване – тип основно и тип спомагателно, се подписва протокол за обучение, с който се удостоверява изпълнението на тази дейност.

(4) След въвеждане в експлоатация на оборудването за обособяване на химическа лаборатория се подписва финален приемо предавателен протокол и се предоставя гаранционна карта с общ срок за оборудване за обособяването на химическа лаборатория.

(5) В случай, когато се установи някакво неизпълнение, забавено, некачествено и/или лошо изпълнение на задълженията на ИЗПЪЛНИТЕЛЯ, в съответния приемо‐предавателен и/или финален приемо-предавателен протокол тя посочва кое задължение не е изпълнено, каква е формата на неизпълнение, неговата стойност, предлага конкретен размер на неустойка и размер на сумата, която следва да се удържи от дължимата цена по договора, посочена в чл. 3 (1).

(6) ВЪЗЛОЖИТЕЛЯТ приема изпълнението на дейност по настоящия договора, за която ИЗПЪЛНИТЕЛЯТ е сключил договор за подизпълнение с Подизпълнител, в присъствието на Подизпълнителя.

(7) При спиране от производство на конкретен модел оборудване, конкретизиран по вид /търговска марка/ в Техническата и Ценова оферта на ИЗПЪЛНИТЕЛЯ, последния се задължава да достави актуалния модел с аналогични и по‐добри технически параметри, конкретизирани в Техническата спецификация на ВЪЗЛОЖИТЕЛЯ, на единична цена, не по‐висока от посочената в ценовата оферта на ИЗПЪЛНИТЕЛЯ. ИЗПЪЛНИТЕЛЯТ удостоверява спирането от производство на конкретния модел с писмено потвърждение от производителя

**VIII. ПРЕМИНАВАНЕ НА СОБСТВЕНОСТТА И РИСКА**

**Чл.13**(1) Преминаването на собствеността върху оборудване за обособяването на химическа лаборатория става в момента на подписването на финален приемо‐предавателния протокол по чл.12(4) от ВЪЗЛОЖИТЕЛЯ.

(2) Рискът от повреждане и погиване на стоките преминава от ИЗПЪЛНИТЕЛЯ към ВЪЗЛОЖИТЕЛЯ след доставка на оборудване за обособяването на химическа лаборатория и подписването на финален приемо-предаватавел протокол по чл.12(4).

**IX. ГАРАНЦИОННИ УСЛОВИЯ**

**Чл.14** След констатирани от ВЪЗЛОЖИТЕЛЯ недостатъци, повреди и дефекти на оборудване за обособяването на химическа лаборатория след подписване на финален приемо предавателен протокол, ИЗПЪЛНИТЕЛЯ се задължава да отстрани същите за своя сметка.

**Чл.15** Срокът за осигуряване на гаранционните условия е общ за оборудване за обособяването на химическа лаборатория и е ……. (.............) месеца, считано от датата на финален приемо-предвателен протокол.

**Чл.16** ИЗПЪЛНИТЕЛЯТ гарантира възможността за нормална експлоатация на доставката, указана в *Приложение №1 - Техническо Предложение* от датата на финален приемо‐предавателния протокол при спазване на условията, описани в гаранционната карта.

**Чл.17** (1) Всички дефекти, които не са причинени от неправилно действие на служители на ВЪЗЛОЖИТЕЛЯ, се отстраняват от и за сметка на ИЗПЪЛНИТЕЛЯ.

(2) В случай на възникнал проблем с оборудване за обособяването на химическа лаборатория, ИЗПЪЛНИТЕЛЯ е длъжен да реагира в рамките на 24 (двадесет и четири) часа от уведомяването.

(3) ИЗПЪЛНИТЕЛЯТ е длъжен да отстрани проблема до 10 (десет) календарни дни, считано от уведомяването му от ВЪЗЛОЖИТЕЛЯ за съответния проблем. При необходимост, по обективни причини срокът може да се удължи, но с не повече от 30 (тридесет) календарни дни, за което писмено се информира ВЪЗЛОЖИТЕЛЯ. В този случай при писмено поискване от страна на ВЪЗЛОЖИТЕЛЯ, ИЗПЪЛНИТЕЛЯТ предоставя за временно ползване (до отстраняване на проблема) функционално еквивалентно оборотно оборудване. Когато е необходим ремонт в сервиз на ИЗПЪЛНИТЕЛЯ, транспортът на оборудването до сервиза и обратно е за сметка на ИЗПЪЛНИТЕЛЯ.

(4) В случай, че се установи скрит недостатък, повреда, дефект или проблем (за които ИЗПЪЛНИТЕЛЯТ е бил уведомен) в рамките на гаранционния срок, ИЗПЪЛНИТЕЛЯТ е длъжен да ги отстрани или замени некачественото оборудване с ново със същите или по‐добри технически параметри, ако недостатъкът прави оборудването негодно за използване по предназначение. Всички разходи по замяната са за сметка на ИЗПЪЛНИТЕЛЯ.

(5) В случай на причиняване на вреда на ВЪЗЛОЖИТЕЛЯ поради причина, дължаща се на доставено некачествено оборудване (като отклонението от качеството е констатирано при употребата) и/или вреди, причинени от некачествено изпълнен монтаж, ИЗПЪЛНИТЕЛЯТ се задължава за своя сметка да възстанови причинената вреда.

**X. ГАРАНЦИИ ЗА ИЗПЪЛНЕНИЕ**

**Чл.18** При подписване на договора ИЗПЪЛНИТЕЛЯТ предоставя гаранция за изпълнение в размер на 3% (три процента) от цената на договора без включен ДДС, възлизаща на ............. (….............……........) лева, под формата на банкова гаранция или парична вноска по следната банкова сметка на ВЪЗЛОЖИТЕЛЯ:

Банка: ……………………..

IBAN: ……………….........

BIC: ……………………........

**Чл.19** (1) При липса на възражения по изпълнението на договора ВЪЗЛОЖИТЕЛЯТ освобождава гаранцията по чл. 18 в срок от 30 (тридесет) дни след изпълнението на договора, установено с финален приемо-предавателен протокол.

(2) ВЪЗЛОЖИТЕЛЯТ освобождава гаранцията за изпълнение, без да дължи лихви за периода, през който средствата са престояли при него.

(3) Гаранцията за изпълнение се усвоява от ВЪЗЛОЖИТЕЛЯ в следните случаи:

1. изпълнението е неточно, некачествено и/или не отговаря на изискванията на ВЪЗЛОЖИТЕЛЯ;

2. в случай на разваляне на договора по вина на ИЗПЪЛНИТЕЛЯ;

3. ако в процеса на изпълнението възникне спор между страните, който е внесен за решаване от съдебен орган – в този случай ВЪЗЛОЖИТЕЛЯТ има право да усвои цялата или част от гаранцията за изпълнение за удовлетворяване на евентуално свое вземане, установено при произнасянето по спора.

(4) В случай, че банката, издала гаранцията за изпълнение на договора, е обявена в несъстоятелност, изпадне в неплатежоспособност/свръх задлъжнялост, отнеме й се лиценза, или откаже да заплати предявената от ВЪЗЛОЖИТЕЛЯ сума в 3 (три) дневен срок, ВЪЗЛОЖИТЕЛЯТ има право да поиска, а ИЗПЪЛНИТЕЛЯТ се задължава да предостави в срок до 5 (пет) работни дни от направеното искане, съответната заместваща гаранция от друга банкова институция

**ХI. ПОСЛЕДИЦИ ОТ НЕИЗПЪЛНЕНИЕТО НА ДОГОВОРА**

**Чл.20** (1) При частично неизпълнение, некачествено и/или лошо изпълнение на договора като цяло, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер до 10% (десет процента) от цената на недоставеното оборудване/услуга.

(2) При пълно неизпълнение на договора ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 10% (десет процента) от цената на договора.

(3) ВЪЗЛОЖИТЕЛЯТ не заплаща стойността на неизвършените от ИЗПЪЛНИТЕЛЯ дейности или части от тях.

(4) При неспазване на определения срок за изпълнение на договора, ИЗПЪЛНИТЕЛЯТ дължи неустойка в размер на 0,1% (нула цяло и един процент) на ден за всеки ден забава, но не повече от 10% (дeсет процента) от цената на недоставеното оборудване.

(5) Когато при наличие на рекламации, ИЗПЪЛНИТЕЛЯТ не изпълни задължението си по чл.17(4) същият дължи неустойка в размер на 0.5% (нула цяло и пет процента) на ден за всеки ден забава от цената на оборудването, за което е направена рекламацията.

**Чл.21** ИЗПЪЛНИТЕЛЯТ не дължи неустойка за забава или за неточното, некачественото и/или непълното изпълнение на задълженията си, ако докаже, че това неизпълнение е пряко следствие от неизпълнение на задълженията на ВЪЗЛОЖИТЕЛЯ и че ИЗПЪЛНИТЕЛЯТ не е могъл по какъвто и да е начин, предвиден в договора или разрешен от закона, да изпълни своите задължения.

**Чл.22** Наложените глоби от държавните институции за установени нарушения, при изпълнението на настоящия договор са за сметка на виновната страна и се заплащат от нея.

**ХII. НЕПРЕОДОЛИМА СИЛА**

**Чл.23** (1) Страните не отговарят една спрямо друга за неизпълнение или лошо, забавено, или некачествено изпълнение на свое задължение в резултат на настъпило събитие, което може да бъде определено като непреодолима сила по смисъла на чл. 306 от Търговския закон, в това число и за причинените от това неизпълнение вреди.

(2) Предходната алинея не се прилага за права или задължения на страните, които е трябвало да възникнат или да бъдат изпълнени преди настъпване на непреодолимата сила.

(3) Страната, изпълнението на чието задължение е възпрепятствано от непреодолимата сила, е длъжна в 5 (пет) дневен срок писмено да уведоми другата страна за настъпването, съответно – за преустановяване въздействието на непреодолимата сила.

(4) Когато обстоятелства от извънреден характер, които се определят като непреодолима сила, възпрепятстват по такъв начин изпълнението на задълженията по договора, че на практика водят до невъзможност на изпълнението на договора като цяло, страната, изпълнението на чиито задължения е възпрепятствано от непреодолимата сила, писмено с известие уведомява другата страна за спиране на изпълнението на договора до отпадането на непреодолимата сила.

(5) След отпадане на обстоятелства от извънреден характер, които се определят като непреодолимата сила, страната, която е дала известието, в 5 (пет) дневен срок, писмено с известие уведомява другата страна за възобновяване на изпълнението на договора, а ако не направи това, втората страна отправя писмено известие и искане първата страна да даде в срок не по–дълъг от 5 (пет) дни известие за възобновяване на изпълнението. Ако след изтичането и на този срок не се възобнови изпълнението на договора, изправната страна има право да прекрати договора и да получи неустойка за неизпълнение.

(6) Страната, изпълнението на чието задължение е възпрепятствано от непреодолимата сила, не може да се позовава на нея, ако не е изпълнила някое друго задължение, произтичащо от договора и пряко свързано с изпълнението на задължението, възпрепятствано от непреодолимата сила

**XІІІ. ДОГОВОР ЗА ПОДИЗПЪЛНЕНИЕ**

**Чл. 24** (1) ИЗПЪЛНИТЕЛЯТ се задължава да спазва разпоредбите на чл.45а и чл.45б от ЗОП в случай, че при изпълнение на поръчката е посочил, че ще използва подизпълнител/ подизпълнители.

(2) В срок до 5 (пет) работни дни от сключването на настоящия договор, ИЗПЪЛНИТЕЛЯТ следва да сключи договор/договори за подизпълнение с подизпълнителите посочени в офертата му. Сключването на договор за подизпълнение не освобождава ИЗПЪЛНИТЕЛЯ от отговорността му за изпълнение на настоящия договор.

(3) В срок до 3 (три) дни от сключването на договор за подизпълнение или на допълнително споразумение към него, или на договор, с който се заменя посочен в офертата подизпълнител, ИЗПЪЛНИТЕЛЯТ изпраща оригинален екземпляр от договора или допълнителното споразумение на ВЪЗЛОЖИТЕЛЯ, заедно с доказателства, че не е нарушена забраната по чл.45а, ал.2 от ЗОП.

**XI. ПОВЕРИТЕЛНОСТ**

**Чл.25** Страните приемат, че получените от тях лични данни, за целите на този договор, подлежат на специална закрила съгласно Закона за защита на личните данни. Страните, включително техни служители и подизпълнители, се задължават да спазват изискванията за защита на личните данни съобразно разпоредбите на чл. 37 от Регламент на Комисията № 1828/08.12.2006 г. и Закона за защита на личните данни.

**XII. НЕРЕДНОСТ И КОНФЛИКТ НА ИНТЕРЕСИ**

**Чл.26** Страните декларират, че няма конфликт на интереси по повод настоящия договор и всяка от тях се задължава да предприеме необходимите мерки за избягването му, както и да уведоми другата страна относно възникването на обстоятелство, което предизвиква или може да предизвика подобен конфликт.

**Чл.27** Конфликт на интереси е налице, когато за безпристрастното и обективно изпълнение на функциите по настоящия договор на която и да е страна и/или лице, може да възникне съмнение поради причини, свързани със семейството, емоционалния живот, политическата или националната принадлежност, икономически интереси или други общи интереси, които страната и/или лицето има с друго лице, съгласно чл. 52 и чл. 82 от Регламент 1605/2002 г., относно финансовите разпоредби, приложими за общия бюджет на европейската общност, изменен с Регламент на Съвета (ЕО, Евратом) №1995/2006 г.

**Чл.28** ВЪЗЛОЖИТЕЛЯ има право да прекрати Договора без предизвестие и без да изплаща каквито и да било обезщетения, в случай на нередност от страна на ИЗПЪЛНИТЕЛЯ като подозрение в измама съгласно чл.1 от Конвенцията за защита на финансовите интереси на Европейските общности, корупционни действия, участие в престъпни организации или всякакви други неправомерни действия в ущърб на финансовите интереси на Европейските общности. Това условие се отнася и до партньорите, подизпълнителите и представителите на изпълнителя.

**XIV. ПРЕКРАТЯВАНЕ НА ДОГОВОРА**

**Чл.29** (1) Настоящият договор може да бъде прекратен в следните случаи:

1. с изтичане срока на договора по чл.2;

2. с изпълнението на възложената работа;

3. ВЪЗЛОЖИТЕЛЯТ има право да прекрати договора едностранно без предизвестие, ако изпълнението не отговаря на *Приложение №1 - Техническо Предложение*.

**XV. СЪОБЩЕНИЯ**

**Чл.30** (1) Всички съобщения, уведомления и известия, свързани с изпълнението на настоящия договор са валидни, ако са направени по пощата или по факс и са подписани от упълномощените лица. Валидни съобщения са и съобщения, направени по електронна поща и съдържащи информация от организационен характер, копия на заявления/становища от заинтересовани лица или друга оперативна информация без характер на указания към ИЗПЪЛНИТЕЛЯ относно изпълнението на договора.

(2) За дата на съобщението/известието се смята:

1. датата на предаването – при ръчно предаване на съобщението/известието;

2. датата на пощенското клеймо на обратната разписка – при изпращане по пощата;

3. датата на приемането – при изпращане по факс;

**Чл.31** (1) Адреси за кореспонденция и данни на страните са:

За ВЪЗЛОЖИТЕЛЯ:

Адрес: 9000 гр.Варна, ул. "……."; тел. ………………, факс: …………………….

За ИЗПЪЛНИТЕЛЯ:

Адрес:……………………, тел. ………………, факс: ………………., е‐mail: …………

(2) При промяна на горните данни съответната страна е длъжна да уведоми другата в 10 (десет) дневен срок.

**XVI. ОБЩИ РАЗПОРЕДБИ**

**Чл.32** Страните по настоящия договор ще решават споровете, възникнали при и по повод изпълнението на договора или свързани с договора, с неговото тълкуване, недействителност, неизпълнение или прекратяване по взаимно съгласие и с писмени споразумения, а при не постигане на съгласие въпросът ще се отнася за решаване пред компетентния съд на територията на Република България.

**Чл.33** На страните по договора е известно, че предоставената им информация и документация е предназначена единствено за нуждите на настоящия договор и се задължават да използват същата единствено за нуждите, за които е предназначена, като не я разпространяват на трети лица.

**Чл.34** За неуредените в договора въпроси се прилагат разпоредбите на действащото българско законодателство.

**Чл.35** Ако друго не е уточнено, дните в този договор се считат за календарни.

**Чл.36** Когато в хода на изпълнение на работата по договора възникнат обстоятелства, изискващи съставяне на двустранен констативен протокол, заинтересованата страна отправя до другата мотивирана покана, с обозначено място, дата и час на срещата. Уведомената страна е длъжна да отговори в тридневен срок след това.

**Чл.37** Когато в този договор е предвидено, че определено действие или отговорност е за сметка на ИЗПЪЛНИТЕЛЯ, то разходите за това действие или отговорност не могат да се искат от ВЪЗЛОЖИТЕЛЯ като допълнение към Цената за изпълнение на договора.

**Чл.38** (1) Всяка от страните по договора е длъжна незабавно да уведоми другата страна при промяна на банковата си сметка.

(2) При липса на незабавно уведомяване, плащането по сметката се счита за валидно извършено.

**Чл.39** Нищожността на някоя клауза от договора или на допълнително уговорени условия не води до нищожност на друга клауза или на договора като цяло.

Настоящият договор се състави и подписа в три еднообразни екземпляра – два за ВЪЗЛОЖИТЕЛЯ и един за ИЗПЪЛНИТЕЛЯ и съдържа следните документи (приложения), като неразделна част от него, които имат следната приоритетна подредба при тълкуване и прилагане, следваща тази на самия договор:

Приложение №1 - Техническо Предложение

Приложение №2 - Ценова оферта

**ВЪЗЛОЖИТЕЛ: ИЗПЪЛНИТЕЛ:**

**/ …………….............. /**  **/ ..................................... /**